I 2017 sendte Amnesty International ut et internasjonalt opprop om at han nok en gang hadde blitt utsatt for overgrep og trusler fra myndighetene i Vietnam. Lê Quốc Quân og en av døtrene hans hadde blitt av forfulgt på gaten og deretter stoppet av en grupe menn fra de vietnamesiske sikkerhetsstyrkene; mennene brukte fysisk vold, og advarte om at dersom Lê Quốc Quân ikke holdt opp med å møte representanter for utenlandske myndigheter, ville det være med livet som innsats. Mennenes anfører antydet blant annet at Lê Quốc Quân og familien kunne dø i en bileksplosjon, eller at døtrene kunne komme til skade dersom Lê Quốc Quân ikke passet på. En uke tidligere hadde Lê Quốc Quân truffet en delegasjon av senatorer fra USA, og da hadde han på forhånd mottatt en tekstmelding fra de vietnamesiske sikkerhetsstyrkene om at han burde la være å møte delegasjonen.